# Resitala i le a'oga amata mo le 2024

O le amataga o a'oga o se taimi e sili ona fiafia mo tamaiti, mātua ma tausitama. Matou te mananao e fesoasoani e faafaigofie mo oe le faagasologa o le resitalaina i le telē e mafai ai.

I Vitoria, e iai i lou alo le aiā tatau e auai iā latou a'oga i tuaoi ua faatulagaina (lau ‘a'oga faalotoifale') i lalo o le *Tulafono Toefuata’iga Faalea’oa’oga ma A’oa’oga 2006 (Education and Training Reform Act 2006)*.

E mafai foi ona e talosaga mo se nofoaga i se a'oga e lē o lau a'oga faalotoifale. O le a iloilo e le a'oga lau talosaga e tusa ma faatulagana a le Faiga Faavae o Nofoaga e Tu'u iai (Placement Policy). Mo nisi faamatalaga atili o le Faiga Faavae o Nofoaga e Tuu iai, asiasi i le itulau faaupega tafa’ilagi [Resitalaina i a'oga (Enrolling in school).](https://www.vic.gov.au/how-choose-school-and-enrol)



### Vaitaimi fou faatulagaina i le setete aoao mo le Tausaga Faavae (Prep)

O le tausaga muamua o le a'oga amata e ta'ua o le Tausaga Faavae po'o le Prep. Ua matou faasalalauina atu se vaitaimi fou mo le resitalaina i le Tausaga Faavae e mulimuli iai a'oga amata uma faalemalo i Vitoria (taga'i i le itulau e 3). O le vaitaimi faatulagaina o loo faamoemoe e fesoasoani iā oe e malamalama ai pe o afea ma faapefea ona resitala lou alo i le Tausaga Faavae mo le tausaga a'oga 2024.

**O afea e tatau ona resitala ai la'u tamaitiiti i le tausaga muamua o le a'oga amata?**

E ao ona 5 tausaga le matua o lou alo a o le’i oo iā Aperila 30 i le tausaga e amata ai a lana a'oga.

E faamalosia le auai o tamaiti ua 6 tausaga le matutua i le a'oga.

Ina ia resitala lou alo i a'oga amata a le malo i Vitoria mo le tausaga a'oga 2024, lafo atu se talosaga resitala i le a'oga a o le’i aulia le aso 28 Iulai, 2023.

### E faapefea ona resitala la'u tamaitiiti i le tausaga muamua o le a'oga amata?

Fai laasaga nei ina ia resitala ai lou alo i lana tausaga muamua o a'oga amata:

1. Su'e lau a'oga faalotoifale i le upega tafailagi (website) Find my School (Su'e La'u A'oga) (taga'i i le pito i lalo).
2. Faafesoota'i se a'oga amata faalemalo ina ia faatonu ai se asiasiga i le a'oga pe saili ia iloa atili i le a'oga ma le faagasologa o le talosaga o le resitalaina.
3. Sefe mai (Download) le faamatalaga tuufaatasia o le resitalaina mo le Tausaga Faavae (Prep) mai le [Resitalaina i le Tausaga Faavae (Prep)](https://www.vic.gov.au/enrolling-foundation-prep)  (amata iā Aperila 24, 2023).
4. Lafo atu se talosaga mo le resitalaina i le Tausaga Faavae a o le’i silia ma le aso Faraile, 28 Iulai, 2023.
5. O le a logoina oe i le faai'uga o lau talosaga a o le’i maea le aso Faraile, 11 Aokuso, 2023. Afai e te mauaina se ofo mo le avanoa, e tatau ona e talia le ofo a o le’i maea le aso Faraile, 25 Aokuso, 2023.
6. Auai i vasega mo faamatalaga o le resitalaina ma suiga i le Kuata 4 2023.
7. O le a amata lou alo i le Tausaga Faavae mai le aso Lua, 30 Ianuari, 2024.

### E faapefea ona ou sailia la'u a'oga faalotoifale?

Sailia lau a'oga faalotoifale i le upega tafailagi (website) Saili La’u Aoga (Find my School) e ala i le mulimuli i laasaga o loo i lalo:

1. Tu'u le [findmyschool.vic.gov.au](http://www.findmyschool.vic.gov.au/) i lau ala o sailiiliga faaupega tafailagi (browser).
2. Tu'u iai lou tuatusi tumau i lalo o le 'Enter your address to get started’ (Tuu iai lou tuatusi ina ia amata).
3. Filifili le 2024 i lalo o le ‘Enrolment year’ (Tausaga resitala). Matau: sone o a'oga 2024 o le a mafai ona maua i le taufaai’ui'uga o le Kuata 1, 2023.
4. Filifili le Primary (A’oga Amata) i lalo o le ‘School type’ (Ituaiga a'oga).

O le a fa'aali mai loa ele faafanua lou tuatusi, lau a'oga faalotoifale, ma i le itu agavale o faamatalaga auiliili e fesoota'i i le a'oga. Afai e te faasolo ifo i lalo, o le a fa'aali mai ai foi a'oga latalata ane e lima i lou tuatusi.

E mafai foi ona e su'eina i igoa o a'oga i lalo o le ‘Search for school’ (Saili le A'oga).

### Pe mafai ona talosaga la'u tamaitiiti i se a'oga amata faalemalo e lē o se matou a'oga faalotoifale?

Ioe, e mafai ona e talosaga i isi a'oga e ese mai i lau a'oga faalotoifale. O le ā iloilo e le a'oga lau talosaga e tusa ai ma le Faiga Faavae o Nofoaga e Tuu iai ma avanoa o maua. E mafai ona e maua faamatalaga i auala o lo'o faamuamua ai talosaga i le itulau (page) [Resitalaina i le A'oga](https://www.vic.gov.au/how-choose-school-and-enrol).

**O le ā le mea e tupu pe afai ua ou mauaina se tusi e faapea mai e le'i manuia la'u talosaga?**

E tatau ona e talosaga e resitala lou alo i se isi a'oga. E mautinoa o lo'o a se avanoa o lou alo ia latou a'oga faalotoifale. E fuafua le a'oga faalotoifale a lou alo e faavae i lana tuatusi o loo nofomau tumau ai. Asiasi i le [Find my School (Saili La’u Aoga)](https://www.findmyschool.vic.gov.au/) ina ia maua le a'oga faalotoifale a lou alo. O le itulau (page) [(Enrolling in school (Resitalaina i le a'oga)](https://www.vic.gov.au/how-choose-school-and-enrol) e mafai foi ona fesoasoani iā oe e faamautinoa le tuatusi o lou alo mo le resitalaina.

E mafai foi ona e apili le faaiuga. O le itulau (page) [Enrolling in Foundation (Resitalaina i le Tausaga Faavae) (Prep)](https://www.vic.gov.au/enrolling-foundation-prep) o loo iai faamatalaga i le faagasologa o le apili o se faaiuga e maua mai le talosaga.

### O le ā le mea e tupu pe a ou misia le vaitaimi o le resitalaina?

E mafai ona e apalai e resitala lou alo i le Tausaga Faavae mo le tausaga a'oga 2024 i soo se taimi mai le Kuata 2, 2023.

E ui ina talosaga atu e te tuuina mai se talosaga mo le resitalaina a o le’i oo i le Aso Faraile, 28 Iulai, 2023, o talosaga taunuu mai i tua atu o lea aso o le a talia mai i aiga na misia le vaitaimi o le resitalaina, aiga ua siitia nofoaga tumau e nonofo ai po'o aiga fou faato'a taunuu i Vitoria.

O talosaga resitala na faao'o atu ina ua tuana'i le aso 28 Iulai, 2023 o le a taulimaina e le a'oga a'o taunuu mai, e tusa ai ma le Faiga Faavae o le Nofoaga e Tuu Iai a le matagaluega.

### O fea e mafai ona ou maua ai nisi faamatalaga i le resitalaina i a'oga amata?

E mafai one e fesili i le a'oga amata o lau lotoifale mo nisi faamatalaga i le faagasologa o le resitalaina i le Tausaga Faavae.

I le amataga o le Kuata 2, 2023 e mafai foi ona e maua se afifi o faamatalaga i le faagasologa o le resitalaina i le Foundation i le itulau (page) [Resitalaina i le Tausaga Faavae (Prep)](https://www.vic.gov.au/enrolling-foundation-prep) o le upega tafailaga a le Starting School (Amata i A'oga).

Afai e te manaomia le fesoasoani i le faaliliuina o le afifi o faamatalaga, faamolemole talanoa i lau a'oga amata faalotoifale mo se fesoasoani.

### O ai e mafai ona ou faafesoota'ia mo se fesoasoani?

O le Ofisa o Fesootaiga o Suiga, Ofisa o Resitala po'o le Puleaoga o le a'oga amata e te manao e talosaga iai e mafai ona fesoasoani iā oe i so'o se fesili e tusa ai ma le faagasologa o le resitalaina.

### Sootaga (links) aogā

Faamolemole su'e nisi o sootaga aogā oi lalo atonu e mafai ona fesoasoani iā oe a'o amata lou alo i le a'oga amata i le 2024:

Saili la'u Aoga – [findmyschool.vic.gov.au](http://www.findmyschool.vic.gov.au/)

Faamatalaga i sone o a'oga – [vic.gov.au/school-zones](http://www.vic.gov.au/school-zones)

Resitala i le Tausaga Faavae (Prep) – [vic.gov.au/enrolling-foundation-prep](https://www.vic.gov.au/enrolling-foundation-prep)

Resitala i le a'oga – [vic.gov.au/how-choose-school-and-enrol](https://www.vic.gov.au/how-choose-school-and-enrol)

A’oga i aafiaga tumau o le soifua ma le aofia faatasi – [vic.gov.au/disability-and-inclusive-education](https://www.vic.gov.au/disability-and-inclusive-education)

Faamatalaga e faafesoota'i ai ofisa faaitulagi – [vic.gov.au/office-locations-department-education-and-training](https://www.vic.gov.au/office-locations-department-education-and-training)

# Vaitaimi tuupoina mo le 2023-24

|  |  |
| --- | --- |
| **Aso 2023** | **Gaioiga** |
|
| Kuata 2: Aso Gafua, 24 Aperila, 2023 – Aso Faraile, 23 Iuni, 2023 |
| Kuata 1 ma le 2, 2023  | E faia e a'oga amata maimoaga, vasega o faamatalaga ma isi gaioiga mo aiga o lo'o sailia le resitalaina o latou tamaiti mo le 2024 i le Tausaga Faavae (Prep). |
| I le amataga o le Kuata 2, 2023 | O sone faalea’oa'oga mo le tausaga a'oga 2024 e faasalalau sa'o atu i le [findmyschool.vic.gov.au](http://www.findmyschool.vic.gov.au/)E tatau ona ō atu matua/tausitama i le [findmyschool.vic.gov.au](http://www.findmyschool.vic.gov.au/) ina ia sailia ai a latou a'oga i tuaoi faatulagaina mo le 2024.E mafai ona sefe mai (download) le Afifiga o Faamatalaga mo le Resitalaina mo Matau/Tausitama mai le [Resitalaina i le Tausaga Faavae (Prep)](https://www.vic.gov.au/enrolling-foundation-prep). |
| Mai le Vaiaso 1, Kuata 2 2023 | E mafai ona tufa atu e a'oga Amata le Afifiga o Faamatalaga mo le Resitalaina i aiga e ono auai ma a latou a'oga faalotoifale. |
| Mai le Vaiaso 1, Kuata 2, 2023 | **Tatala talosaga mo le resitalaina** – e ono mafai e matua/tausitama ona lafo atu a latou talosaga mo le resitalaina ua mae'a ona faatumu i se a'oga amata a le malo mai le aso lenei. |
| Kuata 3: Aso Gafua, 10 Iulai, 2023 – Aso Faraile, 15 Setema, 2023 |
| Ia lē silia ma le Aso Faraile, 28 Iulai, 2023 | **Taimi e tatau ona oo atu ai talosaga mo le resitalaina** – lafo atu e matua/tausitama a latou talosaga mo le resitalaina ua mae'a ona faatumu i se a'oga amata faalemalo i le aso lenei. |
| Ia lē silia ma le Aso Faraile, Aokuso 11, 2023 | E logo e le a'oga Amata matua/ tausitama i se tusi i iuga o le resitalaina i le Tausaga Faavae (Prep), e tusa ai ma le ‘Tulaga Faamuamua o le Nofoaga e Tuu Iai’ i lalo o le Faiga Faavae o Nofoaga e Tuu Iai a le matagaluega. Atonu e aofia ai se tusi e faamautinoa ai le resitalaina, se tusi o le ofo, po'o se tusi o le lē manuia o le talosaga. O matua/tausitama ua avatu iai se tusi talosaga ua lē manuia e ono amata ona lafo atu ni tusi apili o le lē talia i le latou a'oga amata e mananao iai.  |
| Ia lē silia ma le Aso Faraile, 25 Aokuso, 2023 | E ao i matua/tausitama ona lafo atu se tusi talia o le ofo atu mo o latou tamaiti i lea aso. |
| Ia lē silia ma le Aso Faraile, 25 Aokuso, 2023 | **Aso e tapunia ai** le lafo atu e matua/tausitama se tusi apili o le lē talia i latou a'oga amata e mananao iai. |
| Ia le silia ma le Aso Faraille, Setema 15, 2023 | E logo atu e le a'oga Amata matua/tausitama uma, e ala i se tusi, iuga o a latou apili o le lē talia i le nofoaga i le aso lenei.  |
| Kuata 4: Aso Gafua, 2 Oketopa, 2023 – Aso Lulu, 20 Tesema, 2023 |
| A'o Faagasolo le Kuata 4, 2023 | Ta'imua le a'oga Amata i le faia o vasega o le suiga. |
| Ia lē silia ma le Aso Faraile, 20 Oketopa, 2023 | **Aso e tapunia ai** le lafo atu e matua/tausitama tusi apili o le lē talia i le Faatonu Faaitulagi e talafeagai ai, i le nofoaga na latou lē manuia ai latou apili i a'oga amata na mananao iai. |
| Ia lē silia ma le Aso Faraile, 17 Novema, 2023 | E logo e le itulagi ta’itasi matua/tausitama uma i se tusi i faaiuga a le Faatonu Faaitulagi i apili o le lē talia i le aso lenei. E na'o apili e maua i le aso e tapunia ai, Aso Faraile, 20 Oketopa, 2023 e faatatau iai lenei tulaga.  |